หุ้นเด่น-หุ้นดิ่ง SET50เดือนกรกฎาคม 2558
บรรยากาศการลงทุนช่วงเดือนกรกฎาคม 2558 ที่ผ่านมา เอาแน่เอานอนอะไรไม่ได้เลยสักอย่าง เพราะตลาดหุ้นไทยยังไร้ปัจจัยใหม่เข้ามากระตุ้น ขณะเดียวกันก็มีปัญหาทั้งในประเทศและต่างประเทศกดดันตลาดทั้งเดือน ส่งผลให้นักลงทุนกลุ่มต่างๆ สวมบทบาทเป็นนักลงทุนเก็งกำไรเต็มตัว ซึ่งเป็นวิธีเดียวที่ช่วยเอาตัวรอดจากการติดหุ้นระยะสั้นได้ง่ายสุด
8 ส.ค. 2558

บรรยากาศการลงทุนช่วงเดือนกรกฎาคม 2558 ที่ผ่านมา เอาแน่เอานอนอะไรไม่ได้เลยสักอย่าง เพราะตลาดหุ้นไทยยังไร้ปัจจัยใหม่เข้ามากระตุ้น ขณะเดียวกันก็มีปัญหาทั้งในประเทศและต่างประเทศกดดันตลาดทั้งเดือน ส่งผลให้นักลงทุนกลุ่มต่างๆ สวมบทบาทเป็นนักลงทุนเก็งกำไรเต็มตัว ซึ่งเป็นวิธีเดียวที่ช่วยเอาตัวรอดจากการติดหุ้นระยะสั้นได้ง่ายสุด
นอกจากนี้ นักลงทุนต่างชาติก็ยังเทขายหุ้นออกมาต่อเนื่อง จนหุ้นในกลุ่ม SET50  “หมดเสน่ห์ชั่วขณะ” เพราะกังวลว่า ปัญหาที่ยังมีอยู่จะยังกดดันให้มีการขายหุ้นออกมาอีก และเชื่อว่าปัญหาคงไม่จบลงง่ายๆ จึงทำให้เงินทุนไหลออก ขณะที่นักลงทุนส่วนใหญ่หันไปเล่นหุ้นขนาดกลาง และขนาดเล็กมากขึ้น เพื่อเป็นการลดความเสี่ยง แต่ผลกระทบดังกล่าวเป็นแค่ระยะสั้นๆ           
ระยะนี้ถึงเห็นหุ้นกลุ่มบลูชิพแกว่งตัวลงซะส่วนใหญ่ ขณะที่บางตัวยังไม่สามารถปรับตัวขึ้นไปได้ไกล ทั้งที่ตัวบริษัทมีข่าวดีเรื่องผลประกอบการ และการจ่ายเงินปันผลเข้ามากระตุ้นก็ตามที ปัญหาดังกล่าวยังคงทำให้ภาพรวมของดัชนี SET50 ดูแย่เช่นกัน โดยวันที่ 30 มิ.ย. 58 ดัชนีอยู่ที่ระดับ 989.21 จุด หลังจากนั้นดัชนีได้อ่อนตัวลงเรื่อยๆ จนมาถึงวันที่ 31 ก.ค. 58 ดัชนีมาอยู่ที่ 950.42 จุด ซึ่งลบไป 38.79 จุด หรือลบไป 3.93%
ตรงจุดนี้เองที่มองว่า โอกาสที่หุ้นจะปรับตัวขึ้นอย่างต่อเนื่องหลังจากนี้ยังถือว่าน้อยอยู่ เพราะปัญหาทั้งหลายไม่จบสิ้นสักที และอาจเป็นแรงกดดันที่นักลงทุนกลุ่มต่างๆ คงเทขายหุ้นบลูชิพออกมา
สถานการณ์ข้างต้นทำให้  “ข่าวหุ้นธุรกิจ” ทำการรวบรวมข้อมูลหุ้นเด่นหุ้นดิ่งในกลุ่ม SET50 ประจำเดือนกรกฎาคมเพื่อประมวลภาพกว้างๆ ให้นักลงทุนรู้ว่า หุ้นตัวไหนได้รับความสนใจมากเป็นพิเศษ และหุ้นตัวไหนที่ทำให้นักลงทุนรู้สึกไม่สบายใจ จนนำไปสู่การเทขายอย่างหนัก โดยข้อมูลที่ได้ตอนนี้คือ มีหุ้นปรับตัวขึ้นเพียง 11 ตัว ไม่มีการเปลี่ยนแปลง 3 ตัว และปรับตัวลงมากถึง 36 ตัว
สำหรับหุ้นขนาดใหญ่ที่ราคาหุ้นปรับตัวขึ้นพร้อมกับสร้างความประทับใจให้นักลงทุนในช่วงเดือน ก.ค. 58 อาทิ BH ราคาหุ้นปรับตัวขึ้น 9.09%, INTUCH ราคาหุ้นปรับตัวขึ้น 4.81%, GLOW ราคาหุ้นปรับตัวขึ้น 4.69%, ADVANC ราคาหุ้นปรับตัวขึ้น 4.17%, CPALL ราคาหุ้นปรับตัวขึ้น 3.78%, THCOM ราคาหุ้นปรับตัวขึ้น 3.57%, KTB ราคาหุ้นปรับตัวขึ้น 2.34%, BDMS ราคาหุ้นปรับตัวขึ้น 2.03%, TTW ราคาหุ้นปรับตัวขึ้น 1.77%, SCC ราคาหุ้นปรับตัวขึ้น 1.15% และM ราคาหุ้นปรับตัวขึ้น 0.44%
ส่วนหุ้นที่ราคาไม่มีการเปลี่ยนแปลงในช่วงเดือนก.ค. 58 อาทิ CENTEL, EGCO และ TMB
ขณะที่หุ้นขนาดใหญ่ที่สร้างความผิดหวังให้นักลงทุนในช่วงเดือนก.ค. 58 อาทิ TPIPL ราคาหุ้นลบไป 24.68%, DTAC ราคาหุ้นลบไป 15.62%, CBG ราคาหุ้นลบไป 14.94%, PTTEP ราคาหุ้นลบไป 14.22%, TUF ราคาหุ้นลบไป 13.30%, CPF ราคาหุ้นลบไป 12.92%, TOP ราคาหุ้นลบไป 12.27%, DELTA ราคาหุ้นลบไป 11.05%, PTTGC ราคาหุ้นลบไป 10.83%, LH ราคาหุ้นลบไป 10.17%
PTT ราคาหุ้นลบไป 9.19%, ITD ราคาหุ้นลบไป 8.13%, HMPRO ราคาหุ้นลบไป 7.41%, WHA ราคาหุ้นลบไป 7%, SAWAD ราคาหุ้นลบไป 6.88%, BBL ราคาหุ้นลบไป 6.74%, IRPC ราคาหุ้นลบไป 6.25%, RATCH ราคาหุ้นลบไป 6.11%, TCAP ราคาหุ้นลบไป 6.02%, KBANK ราคาหุ้นลบไป 5.82%, JAS ราคาหุ้นลบไป 5.66%, TRUE ราคาหุ้นลบไป 5.26%, BMCL ราคาหุ้นลบไป 5.13%
ROBINS ราคาหุ้นลบไป 5.03%, CK ราคาหุ้นลบไป 4.59%, PS ราคาหุ้นลบไป 4.55%, IVL ราคาหุ้นลบไป 4.50%, BEC ราคาหุ้นลบไป 4%, BA ราคาหุ้นลบไป 3.59%, AOT ราคาหุ้นลบไป 2.97%, MINT ราคาหุ้นลบไป 2.50%, SCB ราคาหุ้นลบไป 2.25%, BCP ราคาหุ้นลบไป 2.14%, BANPU ราคาหุ้นลบไป 1.96%, BTS ราคาหุ้นลบไป 1.50% และ CPN ราคาหุ้นลบไป 0.53%
ภาพโดยรวมของข้อมูลข้างต้นถึงดูไม่ค่อยดีสักเท่าไหร่ แต่เชื่อว่าหุ้นบลูชิพมักดีดตัวขึ้นเร็ว และมักมาเป็นรอบๆ!!
…
 
ข้อมูลความเครื่อนไหวของราคาหุ้นกลุ่ม SET50 ในเดือนกรกฎาคม 2558